

**REPUBLIKA HRVATSKA**

**MINISTARSTVO KULTURE I MEDIJA**

**SAŽETAK POZIVA**

**1. izmjena i dopuna natječajne dokumentacije Poziva**

**Transformacija i jačanje konkurentnosti kulturnih i kreativnih industrija**

**(*referentni broj:*** ***NPOO.C1.1.1.R6-I1.04)***

**Ovaj poziv se financira iz Mehanizma za oporavak i otpornost**

1. **Cilj (svrha i namjena) poziva**

Predmet Poziva: Transformacija i jačanje konkurentnosti kulturnih i kreativnih industrija. Ovim će se pozivom poslovnim subjektima u području kulturnih i kreativnih industrija omogućiti jačanje kapaciteta za prilagodbu poslovanja novom regulatornom i zakonodavnom okviru jedinstvenog digitalnog tržišta te za stvaranje, promicanje i distribuciju novih inovativnih proizvoda i usluga.

Svrha (cilj) Poziva: Cilj poziva je jačanje kapaciteta kulturnih i kreativnih industrija za poslovanje na jedinstvenom digitalnom tržištu u skladu s novim regulatornim i zakonodavnim okvirom te za razvoj novih inovativnih procesa, proizvoda i usluga što će doprinijeti kulturnoj i medijskoj raznolikosti i pluralizmu.

1. **Financijska alokacija**

Bespovratna sredstva dodjeljuju se putem otvorenog postupka dodjele u modalitetu privremenog poziva. Ukupan raspoloživ iznos bespovratnih sredstava za dodjelu u okviru ovog Poziva od **33.180.702,10** **EUR**, osiguran je u državnom proračunu RH iz Mehanizma za oporavak i otpornost u sklopu NPOO. Zadržava se pravo ne dodijeliti sva raspoloživa sredstva te preraspodijeliti sredstva u okviru ovog Poziva. Ukupni iznos bespovratnih sredstava Poziva na dodjelu bespovratnih sredstava za grupu A iznosi 21.000.000,00 EUR, a za grupu B 12.180.702,10 EUR.

GRUPA A

Najniži iznos bespovratnih sredstava koji se po ovom Pozivu može dodijeliti pojedinom poduzetniku iznosi **40.000,00 EUR** po projektnom prijedlogu, a najviši iznos bespovratnih sredstava koji se može dodijeliti po pojedinom prijedlogu iznosi **995.000,00 EUR**.

GRUPA B

Najniži iznos bespovratnih sredstava koji se po ovom Pozivu može dodijeliti pojedinom poduzetniku iznosi **15.000,00 EUR** po projektnom prijedlogu, a najviši iznos bespovratnih sredstava male vrijednosti (*de minimis* potpora) koji se može dodijeliti po pojedinom prijedlogu iznosi **300.000,00 EUR**.

Bespovratna sredstva koja će se dodijeliti putem ovog Poziva smatraju se državnom potporom u smislu članka 107. stavka 1 UFEU, odnosno potporom male vrijednosti (*de minimis* potporom) sukladno *de minimis* Uredbi. Uputama za prijavitelje propisani su i maksimalni jedinični iznosi pojedinačnih aktivnosti.

1. **Prihvatljivi prijavitelji**
2.

Prihvatljivi prijavitelji su mikro, mala i srednja poduzeća kako je utvrđeno u Preporuci Komisije 2003/361/EZ vezano za definiciju mikro, malih i srednjih poduzeća i Prilogu I. Definicija MSP-ova Uredbe 651/2014. U skladu s Prilogom I~~. to se odnosi i na subjekte čiji su suosnivači jedno ili više tijela javne vlasti pod uvjetom da udio tih tijela pojedinačno ili zajedno ne prelaze 25 % kapitala ili glasačkih prava u tim subjektima.~~ poduzeće se ne može smatrati MSP-om ako jedno ili više tijela javne vlasti zajedno ili samostalno, izravno ili neizravno upravlja s 25 % ili više kapitala ili glasačkih prava u dotičnom poduzeću.

Prihvatljivi prijavitelji u grupi A:

* trgovačka društva
* obrti
* ustanove u kulturi
* umjetničke organizacije osnovane sukladno Zakonu o pravima samostalnih umjetnika i poticanju kulturnog i umjetničkog stvaralaštva i upisane u Registar umjetničkih organizacija pri Ministarstvu kulture i medija te koje vode dvojno knjigovodstvo sukladno Zakonu o financijskom poslovanju i računovodstvu neprofitnih organizacija.

Prihvatljivi prijavitelji u grupi B:

* fizičke osobe izvan radnog odnosa koje obavljaju djelatnosti slobodnih zanimanja i članovi su jedne od umjetničkih strukovnih udruga na temelju čijih potvrda se ostvaruju porezne olakšice
* obrti
* umjetničke organizacije osnovane sukladno Zakonu o pravima samostalnih umjetnika i poticanju kulturnog i umjetničkog stvaralaštva i upisane u Registar umjetničkih organizacija pri Ministarstvu kulture i medija te koje vode dvojno knjigovodstvo sukladno Zakonu o financijskom poslovanju i računovodstvu neprofitnih organizacija
* trgovačka društva
* ustanove u kulturi.

Prijavitelji moraju imati registriranu primarnu djelatnost prema Nacionalnoj klasifikaciji djelatnosti (NKD 2007.) u prihvatljivom području kako je navedeno u Uputama za prijavitelje. Navedeni uvjet nije primjenjiv za umjetničke organizacije i fizičke osobe.

1. **Prihvatljive aktivnosti**

Prihvatljive aktivnosti koje se mogu financirati u okviru ovog Poziva su:

GRUPA A

OBAVEZNE AKTIVNOSTI

1. Uspostava novih i/ili unaprjeđenje postojećih poslovnih procesa za prilagodbu poslovanja na jedinstvenom digitalnom tržištu
* *kategorije financiranja: Regionalna potpora za ulaganje* *(državna potpora)*

*i Potpora male vrijednosti (de minimis potpore) za troškove osoblja koje provodi projektne aktivnosti te neizravne troškove*

1. Promidžba i vidljivost (sukladno točki 5.6 UzP)
* *kategorija financiranja: Potpora male vrijednosti (de minimis potpore)*

NEOBAVEZNE AKTIVNOSTI

1. Upravljanje projektom
* *kategorija financiranja: Potpora male vrijednosti (de minimis potpore)*
1. Revizija projekta
* *kategorija financiranja: Potpora male vrijednosti (de minimis potpore)*
1. Izrada planova, strategija, organizacija poslovanja i sl.
* *kategorija financiranja: Potpore za savjetodavne usluge u korist MSP-ova (državna potpora)*
1. Usavršavanje djelatnika
* *kategorija financiranja: Potpore za usavršavanje (državna potpora)*
1. Sudjelovanje na sajmovima
* *kategorija financiranja: Potpore MSP-ovima za sudjelovanje na sajmovima (državna potpora)*
1. Priprema projektnog prijedloga
* *kategorija financiranja: Potpore male vrijednosti (de minimis potpore)*
1. Izrada projektno - tehničke dokumentacije za izvođenje radova preuređenja zgrade ili poslovnog prostora
* *kategorija financiranja: Potpore male vrijednosti (de minimis potpore)*

GRUPA B

OBAVEZNE AKTIVNOSTI

1. Uspostava novih i/ili unaprjeđenje postojećih poslovnih procesa za prilagodbu poslovanja na jedinstvenom digitalnom tržištu
2. Promidžba i vidljivost (sukladno točki 5.6 UzP)

NEOBAVEZNE AKTIVNOSTI

1. Upravljanje projektom
2. Izrada planova, strategija, organizacija poslovanja i sl.
3. Usavršavanje djelatnika
4. Sudjelovanje na sajmovima
5. Priprema projektnog prijedloga
6. Priprema projektno – tehničke dokumentacije za izvođenja radova preuređenja poslovnog prostora

*Kategorija financiranja u grupi B za sve aktivnosti: potpora male vrijednosti (de minimis potpore).*

1. **Geografska** **ograničenja**

Projekt se provodi na području RH (osim aktivnosti usavršavanja i sudjelovanja na sajmovima).

1. **Administrativni podaci**

Projektni prijedlog podnosi se od strane ovlaštene osobe prijavitelja putem sustava eNPOO u elektroničkom obliku.